અમદાવાદ શહેરની એક મહિલા બેન્કરે નોટબંધી બાદની પરિસ્થિતિ વર્ણવતાં ફેસબૂક પર એક પોસ્ટ લખી છે, જે હાલ સોશિયલ મીડિયા પર ખૂબ વાયરલ થઇ છે. હ્યૂમન્સ ઓફ અમદાવાદ એ આ મહિલાની પોસ્ટ શેર કરી છે. નોટબંધીના નિર્ણય બાદનો પહેલો દિવસ બેન્ક કર્મચારીઓ માટે પણ એટલો જ મુંઝવણવાળો હતો, જેટલો સામાન્ય જનતા માટે. નોટબંધી બાદ બેન્ક કર્મચારીઓને ઘણા ખાસ નિર્દેશ અને નવા નિયમો અંગે જાણકારી આપવામાં આવી હતી, જે તેમને માટે પણ નવી હતી. આ બેન્ક કર્મચારીએ પોતાની પોસ્ટમાં લખ્યું છે કે, નોટબંધી બાદનો પહેલા દિવસનો અનુભવ તેમના માટે પણ ખાસો ડરામણો હતો.